stanford-oval/wikipedia huggingface dataset:
פזוזו
הערות שוליים

↑  The Assyrian Dictionary of the Oriental Institute of the University of Chicago 2005 ,pazūzu, עמ': 314
| המיתולוגיה המסופוטמית |
| --- | --- | --- |
| הפנתאון השומרי והאכדי | אבזו – אפסו (אנ') • אוּתוּ – שַמַש (אנ') • איננה – אשתר • אנו • אנכי – אאה • אנליל • אשור • מרדוך • נינגל (אנ') – נִכַּל • נינורתה • נינחורסג – בלת־אילי • נינליל • נינקאסי • נינתינוגה (אנ') • נרגל • ננה – סין • שלמנו • תיאמת • דומוזיד – דואוזו (תמוז) |  |
| יצירות ספרותיות חשובות | אנומה אליש • הוראות שורופק • עלילות גילגמש |  |
| יצורים מיתולוגיים | אנזו (מפלצת) • חומבבה • למסו • פזוזו • פר השמיים (אנ') |  |
| גיבורים | אותנפישתים • אנכידו • גילגמש • זיאוסודרה |  |
| --- | --- |
בקרת זהויות :  NLI: 987007544754705171  BnF: cb16273398w (data)  GND: 109977718  LCCN: sh2004001939  SUDOC: 241572509  VIAF: 49809631   WorldCat (עם VIAF): 49809631
פוינטר טלוקיישן

| --- | --- |

 נתונים כלליים
 סוג:  חברה ציבורית
 בורסה:  נאסד"ק (PNTR) 
 תקופת הפעילות:  1991–הווה (כ־33 שנים)
 מיקום המטה:  ראש העין
 משרד ראשי:  ראש העין
 ענפי תעשייה:  תחבורה
 מוצרים עיקריים:  שירותי איתור ומיגון לרכב
 שווי שוק:  11.93 מיליון דולר קנדי (10 באוקטובר 2024)
 הכנסות:  78.15 מיליון דולר בשנת 2018
 רווח תפעולי:  10,34 מיליון דולר בשנת 2018
 רווח:  16.51 מיליון דולר בשנת 2018
 עובדים:  900 (2018)
  
 www.pointer4u.co.il
 
פוינטר טלוקיישן בע"מ היא חברה המתמחה בשירותי איתור ומיגון לרכב ולנהג, בסיכול גנבות, איתור כלי רכב ומתן שירותי מידע, ניווט ועזרה בדרך. פוינטר טלוקיישן הייתה חברה ציבורית ומניותיה נסחרו בנאסד"ק ובבורסה לניירות ערך בתל אביב. החברה נקראת על שם גזע הכלבים "פוינטר", הידועים בתכונתם ככלבי שמירה.
היסטוריה

פוינטר נוסדה בשנת 1991, בשם "נקסוס מערכות תקשורת", כחברת בת של חברת בי.וי.אר (BVR) שפיתחה מערכת זימונית דו-כיווניות (עד אז הזימונית הסטנדרטית הייתה חד כיוונית). אחד היישומים הראשונים שפיתחו בחברה היה שירות לאיתור כלי רכב מרחוק. בשנת 1996 הונפקו מניות החברה לראשונה בבורסת הנאסד"ק. ב-1997 שינתה את שמה ל"נקסוס מערכות טלוקיישן", היא התקינה מערכות בסינגפור, ונצואלה, אוסטרליה ורוסיה. והכנסות החברה הגיעו ל-5.9 מיליון דולר. ב-1998 רכשה חברת כלל תעשיות 15% ממניות החברה. בסוף 1998, פיצלה חברת האם בי.וי.אר את פעילותה האזרחית מפעילותה הצבאית. במסגרת הפיצול, הקצתה בי.וי.אר מניה אחת חדשה של בי.וי.אר מערכות (החטיבה הצבאית) לכל המחזיק במניית בי.וי.אר טכנולוגיות (החטיבה האזרחית). שתי המניות החילו להיסחר בנפרד בבורסה. נקסוס הוחזקה בידי "בי.וי.אר טכנולוגיות".
בשנת 1999, קבוצה בראשות איש העסקים ג'ורג' סורוס השקיע 25 מיליון דולר בחברה. במאי 2001 יצאה חברת בי.וי.אר טכנולוגיות מהשקעתה בחברה, על ידי חלוקת החזקותיה לבעלי מניותיה.
במרץ 2004 רכשה נקסוס את מלוא הבעלות בחברת הבת עדן טלקום-פוינטר, תמורת הקצאת של 27% ממניות נקסוס לבעלי המניות של חברת הבת. באותה עת החזיקה כ-40% מנתח השוק בתחום שירות איתור רכב בישראל (ואילו חברת איתוראן ב-60%). בדצמבר 2004, רכשה את חברת שרותי הדרך "קבוצת שגריר" תמורת 200 מיליון שקל.
בפברואר 2006 שינתה החברה את שמה ל"פוינטר טלוקיישן", כשם חברת הבת ומותג השירות שלה. בדצמבר 2006 נרשמו מניות החברה למסחר גם בבורסת תל אביב באמצעות רישום כפול.
במרץ 2019, נמכרה פוינטר לחברת ID Systems האמריקאית תמורת 140 מיליון דולר, כמחצית מהסכום במזומן והיתר במניות, בפרמיה של 19% על שוויה בנאסד"ק. לאחר שהושלם המיזוג בין חברת פוינטר טלוקיישן ל-ID Systems, החברה הממוזגת, ששמה פוורפליט (PowerFleet), החלה להיסחר בבורסה בתל אביב במקביל למסחר בנאסד"ק. במסגרת המיזוג, בעלי המניות של פוינטר קיבלו 8.5 דולר במזומן ו-1.272 מניות פוורפליט בתמורה לכל מניה רגילה של פוינטר.
חברות בת

"פוינטר מקסיקו" - חברת בת לאיתור כלי רכב, שהוקמה במקסיקו בשנת 2005.
"פוינטר ארגנטינה" - חברת בת שהוקמה ב-2007 על בסיס רכישה של שלוש חברות מקומיות.
חברות בת > עדן טלקום

ביולי 1999 החלה פעילות חברת "עדן טלקום", שהייתה בבעלות ארבע חברות: חברת "מוטורולה תקשורת" (33%), "פועלים השקעות תקשורת" (25%), "כלל טכנולוגיות מידע" (25%) ו"נקסוס טלוקיישן" (17%), והציעה שירות ומערכת לאיתור רכב גנוב
החברה שיווקה את המוצר תחת שם המותג "פוינטר", והוא היה מבוסס על טכנולוגיה שפיתחה חברת "נקסוס טלוקיישן". המערכת התבססה על שידור הוראות לרכב באמצעות מערכת הזימונית של חברת "בִּיפֶּר" חברת בת של "מוטורולה ישראל". כמנהל החברה מונה תא"ל במילואים גיורא ענבר.
בשנת 2000 מוזגה עדן טלקום עם חברת "סייפקום" (במקור "מובילטל") שהפעילה מאז 1995 את מערכת "שיתורית" לאיתור כלי רכב. חברת פלאפון תקשורת, הייתה בעלת המניות הגדולה בחברה, לאחר שרכשה אותה בשנת 1999. לאחר המיזוג חברת "פלאפון תקשורת" הייתה בעלת המניות הגדולה ביותר בעדן טלקום.
במהלך שנת 2001 השיקה "עדן טלקום" שורה של מוצרים נוספים: ה"פוינטר-מטר" מכשיר המשדר נתונים מהמכונית לסוכנות הביטוח או למנהל צי הרכב, "פוינטר ג'וניור", לאיתור רכב באמצעות רשת האינטרנט ולא באמצעות רשת ביפר ו"פוינטר טרק S" מערכת שפותחה למשאיות ולציוד מכני הנדסי כבד, הכוללים אימובילייזר או מחשב ניהול מנוע. ב-2004 עברה להשתמש במערכת ניווט לוויינית.
ביולי 2002 עדן טלקום שינתה את שמה ל"פוינטר (מבית עדן טלקום)" במסגרת מהלך של מיתוג מחדש.
הערות שוליים

↑  בני מרי, שי שלו, נקסוס תייצר איתורית דו־כיוונית, חדשות, 20 ביולי 1993
↑  כלל תעשיות רכשה %9.3 ממניות נקסוס תמורת 22 מיליון שקל, באתר גלובס, 15 באפריל 1998
↑  אליאב אללוף, ‏בי.וי.אר מתפצלת - המסחר בנפרד יתחיל בשבוע הבא, באתר גלובס, 25 באוקטובר 1998
↑  שלמה פרידמן, ‏קבוצה בראשות סורוס תשקיע 25 מיליון דולר בנקסוס, באתר גלובס, 14 בנובמבר 1999
↑  גתית פנקס, חברת ההחזקות בי.וי.אר טכנולוגיות יוצאת מנקסוס: תחלק את החזקותיה בחברה לבעלי מניותיה, באתר TheMarker‏, 20 במאי 2001
↑  נקסוס חתמה על מזכר הבנות לרכישת מניות עדן תמורת כ-27% ממניותיה, באתר TheMarker‏, 10 במרץ 2004
↑  אסף בר-שי, "שגריר פוינטר" יוצאת לדרך: שגריר תימכר לחברת איתור הרכב פוינטר תמורת 200 מיליון שקל, באתר TheMarker‏, 29 בדצמבר 2004
↑  גולן פרידנפלד, ‏יוסי בן שלום: "בכוונתנו להנפיק את נקסוס בתל אביב במהלך השנה הבאה", באתר גלובס, 14 באוקטובר 2004
↑  נקסוס משלימה שלב ראשון במיצוב מחדש: תיקרא פוינטר טלוקיישן, באתר גלובס, 19 בפברואר 2006
↑  אמיר כידן, ‏לאחר הרישום הכפול למסחר באחד-העם: פוינטר מעלה את תחזיות ההכנסות ל-2006, באתר גלובס, 21 בדצמבר 2006
↑   יורם גביזון, פוינטר נמכרת ל-ID Systems האמריקאית ב-140 מיליון דולר, באתר TheMarker‏, 14 במרץ 2019
↑  שירות גלובס, ‏הושלם המיזוג בין פוינטר ל-I.D Systems מארה"ב, והחברה הממוזגת החלה להיסחר גם בת"א במקביל לנאסד"ק, באתר גלובס, 6 באוקטובר 2019
↑  שירות גלובס, ‏נקסוס משיקה פעילות איתור רכבים במקסיקו, באתר גלובס, 27 בפברואר 2005
↑  עומרי כהן, פוינטר רוכשת את השליטה בחברת הגרירה המובילה בארגנטינה - SOS - תמורת 9 מיליון דולר, באתר הארץ, 12 במרץ 2007
↑  חברה שלישית לאיתור רכב: עדן טלקום החלה בפעילות, באתר גלובס, 7 ביולי 1999
↑  אורי רבין, ‏שובו של הביפר, באתר גלובס, 7 באוקטובר 1999
↑  שי שלו, ‏עדן טלקום עברה לרווח תפעולי; המנכ"ל גיורא ענבר פורש, באתר גלובס, 30 באפריל 2002
↑  איי אונליין, הושלמה עסקת המיזוג בין עדן טלקום לסייפקום; יחזיקו בנתח שוק של כ- % 50, באתר TheMarker‏, 26 בספטמבר 2000
↑  יצחק דנון, ‏פלאפון ומטרוקום רוכשים את מערכת "שיתורית" לאיתור כלי רכב ב-8.5 מיליון ש', באתר גלובס, 5 ביולי 1999
↑  אפי לנדאו, ‏אושר המיזוג בין חברות "עדן טלקום" ו"סייפקום", באתר גלובס, 24 בדצמבר 2000
↑  TheMarker digital, עדן טלקום משיקה את הפוינטר-מטר המשדר נתונים מהמכונית לסוכנות הביטוח או למנהל צי הרכב, באתר TheMarker‏, 5 באוגוסט 2001
↑  TheMarker digital, עדן טלקום משיקה את מערכת פוינטר ג'וניור לאיתור רכב באמצעות האינטרנט, באתר TheMarker‏, 31 ביולי 2001
↑  TheMarker digital, עדן טלקום משיקה מערכת מיגון ואיתור למשאיות ולציוד מכני הנדסי כבד, באתר TheMarker‏, 8 בינואר 2002
↑  גלית ימיני, פוינטר משיקה מערכת ניהול ציי רכב המשתמשת ברשתות לוויינים, באתר הארץ, 9 ביוני 2004
↑  עדן טלקום משנה את שמה לפוינטר ומשקיעה 100 אלף דולר במיתוג דרך משרד הפרסום הוס סמואל, באתר TheMarker‏, 27 ביולי 2002
פיטר נאור

| --- | --- |

 לידה:  25 באוקטובר 1928 פרדריקסברג, דנמרק 
 פטירה:  3 בינואר 2016 (בגיל 87) הרלב, דנמרק 
 ענף מדעי:  מדעי המחשב
 מקום מגורים:  דנמרק
 מקום לימודים:  אוניברסיטת קופנהגן 
 מוסדות:  אוניברסיטת קופנהגן (1969–1998)  רגנסנטרלן (1959–1969)  האוניברסיטה הטכנית של דנמרק 
 פרסים והוקרה:  פרס טיורינג (2005)  פרס חלוץ המחשב (1986)  G.A. Hagemann Gold Medal (1963)  Rosenkjær Award (1966) 
 בן או בת זוג:  Christiane Floyd 
 תרומות עיקריות
 תרם רבות ליצירת שפת התכנות ALGOL 60, שיטת הכתיבה לדקדוק חופשי הקשר- BNF - Backus-Naur Form
 
פיטר נאוּר (בדנית: Peter Naur;‏ 28 באוקטובר 1928 – 3 בינואר 2016) היה חלוץ דני בתחום מדעי המחשב, זוכה פרס טיורינג. על שמו קרויה שיטת הכתיבה לדקדוק חופשי הקשר, שיטת BNF (אנ'). תרם רבות ליצירת שפת התכנות ALGOL 60.
חייו

נאור החל את הקריירה שלו כאסטרונום וקיבל תואר דוקטור בשנת 1957, אבל מפגשו עם עולם המחשבים הוביל לשינוי בעיסוקו. משנת 1959 עד 1969 הועסק בחברת המחשבים, רגנסנטרלן (אנ'), ובמקביל הרצה במכון נילס בוהר ובאוניברסיטה הטכנית של דנמרק. משנת 1969 עד 1998 שימש כפרופסור למדעי המחשב באוניברסיטת קופנהגן.
תחומי המחקר העיקריים שלו היו עיצוב, בנייה וביצועים של תוכנות מחשב ואלגוריתמים. תחומים כגון הנדסת תוכנה וארכיטקטורת תוכנה נחקרו לראשונה על ידי נאור. בספרו "מחשוב: פעילות אנושית (1992)" (Computing: A Human Activity), שהוא אוסף של תרומותיו בתחום מדעי המחשב, דחה נאור את הגישה הפורמלית לתכנות, שרואה בתכנות ענף במתמטיקה.
לראשי התיבות BNF ניתן תחילה הפירוש Backus Normal Form, אך ביוזמתו של מדען המחשב דונלד קנות' שונה הפירוש ל-Backus-Naur Form, כדי לתת גם לנאור את הכבוד הראוי. נאור הסתייג משינוי זה, והודיע שהוא מעדיף את הפירוש המקורי לראשי התיבות.
נאור לא חיבב את המונח "מדעי המחשב" וטען שיש לקרוא לענף זה "תורת המידע" (datalogy). המונח אומץ בדנמרק ובשוודיה.
מאוחר יותר עסק בתפישת המדע כמכלול. הוא קישר בין שני תחומים בפילוסופיה ובפסיכולוגיה בהתאם להשקפתו המעין אמפיריציסטית, לפיה יש להתמקד בעובדות הניתנות לצפייה. בשנותיו האחרונות עסק בפיתוח תאוריה של חשיבה אנושית אותה הוא כינה "תיאורית המצב הסינפסי של החיים המנטליים".
ד"ר נאור זכה בפרס טיורינג בשנת 2005 על פיתוח שפת התכנות ALGOL 60. שמו נקשר בעולם לשפת תכנות זו ולשיטת BNF. פיטר נאור הוא הדני היחיד שזכה בפרס טיורינג.
פוה

פֻוָּ֖ה או פואה הוא דמות מקראית, בנו השני של יששכר ונכדם של יעקב ושל לאה. לפֻוָּ֖ה היו שלושה אחים: תולע, ישוב, או ישיב או יוב ושמרון. למשפחתו של פוה קראו משפחת הפוני.
בספר שופטים מופיע שופט בשם תולע בן פואה, אף הוא משבט יששכר. הקרבה בין השמות "פואה" ו"פוה" מעלה את הסברא שמדובר בגלגול של אותו השם. החילוף בשמות פוה ופואה, שבו מחליפים את הקובוץ הקצר בשורוק ארוך, הוא בניגוד לכאורה לכללי הדקדוק בעברית. דבר זה מביא להשערה שפוה ככל הנראה נקרא פווה ולא פוה.
ככל הנראה, תולע ופואה לא היו שמות פרטיים אלא שמות של מקצועות. תולע היה שמו של מי שעסק בתולעת השני ופואה במי שעסק בפואת הצבעים.
הערות שוליים

↑  ספר בראשית, פרק מ"ו, פסוק י"ג
↑  ספר דברי הימים א', פרק ז', פסוק א'
↑  ראו אנציקלופדיה מקראית כרך ח
1 2 3  ראו אנציקלופדיה מקראית כרך ו
↑  סוג של צמח בסכנת הכחדה
↑  משנה, מסכת שבת, פרק ט', משנה ה'
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
פטר הורקוס

| --- | --- |
אין תמונה חופשית
 לידה:  21 במאי 1911 דורדרכט, הולנד 
 פטירה:  1 ביוני 1988 (בגיל 77) 
 מדינה:  ממלכת ארצות השפלה 
 מקום קבורה:  בית הקברות מאונט סיני 
 
פיטר הורקוס (שם לידה: פיטר ון-דר הורק, 21 במאי 1911, הולנד - 1 ביוני 1988 לוס אנג'לס, קליפורניה), היה אזרח הולנדי שפיתח יכולת תפישה על-חושית לכאורה, לאחר שנפל מסולם בגיל 30 והחלים מפציעת ראש ומתרדמת. בזמן מלחמת העולם השנייה, היה חבר במחתרת ההולנדית ונכלא במחנה בוכנוואלד. הודות לחברו שהיה איש עסקים והפאראפסיכולוג אנדריאה פוהריץ' החל להופיע בפני קהל ובתוכניות טלוויזיה.
פועלו

הורקוס הצהיר בגלוי בתוכנית טלוויזיה בשנת 1960, לאחר שנשא הרצאה במכון הטכנולוגי של מסצ'וסטס (MIT) בפני צוות מדענים, שהוא מוכן להשתתף בכל ניסוי שיבדוק את יכולתיו תחת כל תנאי. אולם, הקוסם והספקן ג'יימס רנדי טען שהורקוס סירב שיכולותיו ייחקרו בפני כל איש, מלבד פגישה אחת שערך עם פרופסור צ'ארלס טארט מאוניברסיטת קליפורניה בדייוויס. בדיקותיו של טארט העלו שהורקוס חסר כל כוחות מיוחדים ורנדי אמר "אם טארט לא יכול למצוא כוחות כאלה, בוודאי שהם אינם קיימים כלל!".
הפאראפסיכולוג אנדריאה פוהריץ' התרשם מהסיפורים ששמע אודות הורקוס והחליט להזמינו לארצות הברית בשנת 1956 כדי לחקור את "יכולותיו" העל-חושיות. פוהריץ' חקר ובחן את הורקוס בסביבה שאותה הגדיר כסביבה מבוקרת, והוא השתכנע שהורקוס אכן מחזיק ביכולות בלתי רגילות. המבדקים שפוהריץ' ערך להורקוס לא נוסו על ידי מדענים אחרים והיו אנשים שכינו אותו בלעג "חוקר שמאמין לכל דבר".
בתחילת דרכו בתור בדרן, הורקוס סיפר שעשה שימוש בכוחותיו כדי לאתר מידע אישי על הנוכחים בקהל. מבקרים שונים, וביניהם רונלד שוורץ טענו שבהופעותיו הוא ביצע קריאה קרה וכך הונה את קהל הנוכחים.
ג'יימס רנדי צפה בתוכניותיו של הורקוס והגיע למסקנה שהוא עושה שימוש תמידי בקריאה קרה. לדוגמה, הורקוס ניגש לאחד מהאנשים בקהל ואמר שהוא "רואה" ניתוח בעברו. הורקוס לא טען שהמתנדב עבר ניתוח, אלא דיבר באופן כללי על ניתוחים, או של המתנדב עצמו או של אחד מקרובי משפחתו. אם המתנדב שלל את הטענה הורקוס היה מנסה לעודד אותו להיזכר באומרו "היזכר, היה זה לפני זמן רב". כך, כל ניתוח שעבר מישהו מבני משפחתו של המתנדב בעבר היה נחשב ל"פגיעה" וכך היה נוצר הרושם שהורקוס אכן מחזיק ביכולות בלתי רגילות. רנדי ביקר גם את קולו של הורקוס ואמר שהוא מדבר בתקיפות ובקול רם כדי להיראות סמכותי ומלא בביטחון לעומת המתנדב שנתפס כמבולבל.
שיטה נוספת של הורקוס הייתה למלמל ולומר הרבה מילים לא ברורות. אדם ששמע את מילותיו הלא ברורות היה יכול לקשר אליהן מילים אחרות כראות עיניו. מבקרים מספרים שהוא נהג "לנחש" את מספר הנפשות במשפחה הקרובה של מתנדב מהקהל ואז שינה את נבואתו כדי שתתאים למספר המדויק בו נקב המתנדב. שיטה אחרת בה הרבה לנקוט היה לנקוב בשם "אן" בתור קרוב משפחה או חבר של המתנדב. הוא זכה להרבה "פגיעות" הודות לשימוש בשם זה, שכן השם נפוץ מאוד בארצות הברית בצורותיו השונות כגון אנה, אנני, אנסטסיה ועוד, וכמעט כל מתנדב נזכר בבוסית, מורה או עמיתה לעבודה בעלת שם זה.
מידע נוסף

הורקוס וקהל מעריציו החזיקו בטענה כי הוא מדיום עוצמתי. עד לשנת 1969 עזר לאתר 27 פושעים ב-17 מדינות שונות. אולם, חוקרים שהסתייעו בו ציינו כי כל המידע שסיפק להם הוא מידע שהתפרסם בעיתונות ובכלי התקשורת, ובנוסף שהוא נתן להם מידע רק כשנשאל ולא מתוך כוונה כנה לסייע בחקירה. בתור תגובה לטיעונו של הורקוס כי הוא סייע למצוא את הגנבים של אבן סקון, מבקרים אמרו כי לא סיפק מידע חשוב או בעל ערך כלשהו לחקירה.
זאת ועוד, הורקוס ביצע מספר שגיאות גדולות, למשל הוא אמר שהיטלר עדיין חי ושהוא מתגורר בארגנטינה, ולגבי פרשת החונק מבוסטון האשים אדם חף מפשע. הורקוס הועמד למשפט בגין התחזות לסוכן פדרלי, נמצא אשם ונקנס באלף דולרים. הוא התחזה לשוטר כדי להשיג מידע על חקירה שסייע לפתור, וכך רצה להונות את האנשים שפתרון התעלומה הוא תוצר של כוחותיו.
לגבי פרשת רציחות של נשים שנקראה "רציחות מישיגן", הוא טען שהרוצח הוא אדם בלונדיני ולסירוגין בעל שיער כהה, כך שיימצא דובר אמת בכל מקרה. כמו כן, הוא נתן תיאורים נוספים על הרוצח שכלל לא היו בהם אמת. הוא שיקר כשטען שסייע למשטרה ללכוד את צ'ארלס מנסון - שותפתו של מנסון לפשע, סוזן אטקינס, היא זו שהדליפה עליו פרטים בכלא שהובילו למאסרו של מנסון.
ראו גם

הנס החכם
אפקט פורר
אורי גלר
קריאה חמה
עונת 2016 בגביע ליברטדורס

| --- | --- |

 תקופת התחרות:  2 בפברואר 2016 – 27 ביולי 2016 (177 ימים)
 מספר משתתפות:  38
 הזוכה:  קולומביה אתלטיקו נסיונל
 מספר משחקים:  138
 מספר שערים:  378 (2.74 בממוצע למשחק)
 מלך השערים:  (7) ג'ונתן קלרי ארגנטינה סאו פאולו
 → 20152017 ←
עונת 2016 בגביע ליברטדורס הייתה העונה ה-57 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-2 בפברואר 2016 והתחרות הסתיימה ב-27 ביולי 2016. בתחרות השתתפו 38 קבוצות מכל מדינות חברי הארגון ומקסיקו.
התחרות הסתיימה בניצחון של אתלטיקו נסיונל, וזאת בפעם השנייה בתולדות המועדון.
מתכונת התחרות

בתחרות השתתפו 38 קבוצות:
ארגנטינה - 6
ברזיל - 5
אקוודור, קולומביה, פרו, צ'ילה,בוליביה,אורוגוואי, פרגוואי, ונצואלה, מקסיקו- 3 (כל אחת)
בתחילה 12 קבוצות (1 מכל המדינות המשתתפות ו-2 מברזיל) התחרו על 6 מקומות במשחקי הבתים.
בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט.
בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.
במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך.
הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני.
השלבים המתקדמים > סדרת הגמר

| 0 | 1 | 2 | 3 | 4 |
| --- | --- | --- | --- | --- |
| 20 ביולי 2016 | אקוודור אינדפנדיינטה דל ואיה | 1 - 1 | קולומביה אתלטיקו נסיונל | האצטדיון האולימפי אטאוואלפה, קיטו, אקוודור צופים: 38,500 שיפוט: פרגוואי אנריקה קסרס |
| 20 ביולי 2016 | ארתורו מינה  86' |  | אורלנדו בריו  35' | האצטדיון האולימפי אטאוואלפה, קיטו, אקוודור צופים: 38,500 שיפוט: פרגוואי אנריקה קסרס |
| 0 | 1 | 2 | 3 | 4 |
| --- | --- | --- | --- | --- |
| 27 ביולי 2016 | קולומביה אתלטיקו נסיונל | 1 - 0 | אקוודור אינדפנדיינטה דל ואיה | אצטדיון אטנאסיו חירארדוט מדיין קולומביה צופים: 69,000 שיפוט: ארגנטינה נסטור פיטנה |
| 27 ביולי 2016 | מיגל בורחה  8' |  |  | אצטדיון אטנאסיו חירארדוט מדיין קולומביה צופים: 69,000 שיפוט: ארגנטינה נסטור פיטנה |
פיקסי דייוויס

| --- | --- |
אין תמונה חופשית
 לידה:  9 בדצמבר 2006 (בת 17) לונדון, הממלכה המאוחדת 
 מדינה:  הממלכה המאוחדת הממלכה המאוחדת
 תקופת הפעילות:  מ-2012
 פרופיל ב-IMDb
 
פיקסי דייוויס (באנגלית: Pixie Davies; נולדה ב-9 בדצמבר 2006) היא שחקנית אנגלייה. היא כיכבה בסרטים "המעון של מיס פרגרין לילדים משונים" ו"מרי פופינס חוזרת" ובסדרה "אנושיים" בתפקיד סופי הוקינס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | Nativity 2: Danger in the Manger | פיקסי |  |
| 2014 | מתוך האפלה (אנ') | האנה הרימן |  |
| 2014 | Nativity 3: Dude, Where's My Donkey? | פיקסי |  |
| 2016 | המעון של מיס פרגרין לילדים משונים | ברוניין בונטליי |  |
| 2018 | מרי פופינס חוזרת | אנאבל באנקס |  |
| 2020 | The Good Traitor | פופין סירס |  |
| 2023 | הפילה של הקוסם | אדל | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | הסוד של קריקלי הול | קלי קיילי | 3 פרקים |
| 2013 | מלכה לבנה | הנסיכה אליזבת' | 3 פרקים |
| 2014 | אוטופיה | אמנדה | פרק: "2.2" |
| 2015 | Esio Trot | רוברטה | סרט טלוויזיה של BBC |
| 2015–2018 | אנושיים | סופי הוקינס | תפקיד ראשי (3 עונות); 23 פרקים |
| 2019–2020 | רחוב 101 דלמטים | ראזי | דיבוב; 11 פרקים |
| 2023 | קסטלווניה: נוקטורנו (אנ') | מריה רנארד | דיבוב; 8 פרקים |
הערות שוליים

↑  Peregrine's, Miss (17 ביוני 2016). "Pixie Davies is Bronwyn". @peregrinesmovie. {{cite web}}:  (עזרה)
| --- | --- |
בקרת זהויות :  LCCN: no2019038867  MusicBrainz: 51dbc4e6-a0e0-485f-8c80-fa9e5f61e20f  SUDOC: 237895471  VIAF: 30155343954206311799   WorldCat (עם VIAF): 30155343954206311799
פודיל

| --- | --- |

מראה של פודיל מעל גבעת וולודומירסק
 מדינה:  אוקראינה אוקראינה
 ראיון:  קייב קייב
 עיר אם:  קייב
 תאריך ייסוד:  1921
 שטח:  34.04 קמ"ר
 אוכלוסייה:  ‏
  ‑ בעיר:  180,500 (2010)
  ‑ צפיפות:  5,308 נפש לקמ"ר (2010)
 קואורדינטות:  50°27′00″N 30°31′24″W﻿ / ﻿50.45000°N 30.52333°W﻿ / 50.45000; -30.52333
 http://podilr.gov.ua
  מפת מיקום  מפה מפורטת   (למפת קייב מוגדלת) פודיל(למפת קייב רגילה) פודיל    היחידות המנהליות של קייב tabBackground:;tabBorder:#aaa;defaultTab:0;
בוקר קיץ מעל כיכר פוצ'טובאיה (אנ')
שכונת פודיל (פודול) בשנת 1902
פודיל (באוקראינית: Поділ; ברוסית: Подол - פודול) הוא שם של אזור היסטורי של קייב ושל רובע או "ראיון" מנהלי - "הרובע פודיל" (באוקראינית: Подільський район) ,יחידה מנהלית בתוך קייב, בירת אוקראינה, שהוקמה סביב אזור זה.
פודיל

פודיל ההיסטורי הוא אחד האזורים העתיקים ביותר של העיר, עריסת חיי המסחר והמלאכות שלו. עדיין קיימים בו הרבה מסממניו ההיסטוריים והאדריכליים ובזמנים האחרונים התגלו בו אף אתרים ארכאולוגיים חדשים.
בין האטרקציות המיוחדות של האזור הזה ניתן לציין:מנזר עליית השמיים בקייב (מנזר פרוליבסקי) היושר, האוניברסיטה הלאומית- האקדמיה מוהילה, ביתו של איוואן מזפה, המזרקה של שמשון, גבעת הטירה (הורה זמקובה), המורד אנדריביסקי
- החיבור הראשי בין פודיל לבין עיר העילית האדמיניסטרטיבית, המורד בוריצ'יב, הנמל קייב, הרכבל של קייב, ככר פושטובה וככר קונטרקטובה .
הרובע המודרני פודיל, יחד עם צביונו התיירותי והתרבותי, מהווה גם אחד מאזורי העסקים, המסחר והתחבורה העיקריים של קייב.
הרובע (ה"ראיון") פודיל

הרובע או ה"ראיון" פודיל כיחידה מנהלית נוצר בימי השלטון הסובייטי בשנת 1921 על בסיס אחד האזורים ההיסטוריים הגדולים של קייב. בתוך הרובע נכללו השכונות וינוהראדאר, קורניבקה, חצי האי ריבלסקי, שכונת מוסטיצקי, ופודיל ההיסטורית.
האזור שבגבול הצפון של ניז'ני ואל נקרא בעבר "פלוסקאיה צ'אסט" או "פלוסקאיה סלובודה" ועד למלחמת העולם השנייה אוכלס על ידי אוכלוסייה יהודית ענייה.
דמוגרפיה

לפי הערכות משנת 2010 גרים בפודיל כ-180,500 תושבים.
היסטוריה

פודיל הוא האזור העתיק ביותר של קייב. משמעותו שמה היא קשורה למיקומו "למטה". רחובות מסוימים של פודיל שימשו בימי רוס של קייב לסוחרים ולבעלי מלאכה, משם השמות "דגטיארי" (רחוב הזפתים), "גונצ'ארי" (הקדרים), קוז'מיא'קי (הבורסקאים) שניתנו לרחובות. (בימינו הרחוב קוז'מיאקי נקרא ווֹזדוויז'נקה ומתגוררים בו הרבה אילי הון). פעל כאן נמל ומכס. .כמה מבתי השכונה מקורם במאות ה-11-9. לאורך הנחל גליבוצ'יצה נבנתה אז שורה של ביצורים, הנראים כיום ברחוב ורחני ואל (הפיר העליון) וניז'ני ואל (הפיר התחתון). מרכז העיר העתיקה היה טורז'ישצ'ה, כיום ככר קונטרקטובה.
לפודיל מקום חשוב בתולדות הכנסייה האורתודוקסית של אוקראינה ושל רוסיה. כחצי מאה לפני האימוץ הרשמי של הדת הנוצרית אורתודוקסית על ידי שליטי הארץ, בפודיל נפתחה הכנסייה האורתודוקסית הראשונה שברוסיה כולה. מומחים סבורים כי היא ניצבה במקום של הכנסייה איליה הקדוש של ימינו. בשנת 899 תושבי העיר הוטבלו לנצרות במי נחל פוצ'אינה. את בני הנסיך ולדימיר הראשון הטבילו במעין חרשצ'אטיצקי.
אחרי הרס החלק העליון של העיר על ידי הפולשים המונגולים, פודיל הפכה לרובע המרכזי של קייב. במאות ה-14-19 כאן נמצאו בית המשפט, "האחווה של קייב" שהיווה מוקד התנגדות לחדירת הדת הקתולית לאוקראינה והאקדמיה מיסודו של פטרו מוגילה.
במאה ה-17 התחוללה במקום בניה מואצת. החל משנת 1797 התקיימו בה ירידים שנתיים. על 2008 בתיה מתוך 3672 הבתים של קייב כולה, פודיל הפכה לשכונה הכי מאוכלסת בעיר.
אולם הדליקה הגדולה משנת 1811 החריבה את הרובע במידה רבה והמראה שלה אחרי שיקום השתנה. הרובע תוכנן מחדש ונבנו רחובות חדשים רבים, שנשארו עד ימינו. אז נבנו למשל בית קונטרקטובי, המשמש בימינו את האוניברסיטה הלאומית על שם פטרו מוהילה, פסאז' הקניות וכו'. בשנים 1970-1960 נסקרה המורשת ההיסטורית של המקום ונמנו בו למעלה מ 3,000 מבנים, כולל 226 אנדרטאות, 431 מתחמים אדריכליים ו-99 מבנים ממוריאליים.
תעשייה

בשטח הרובע - בגבולו הצפוני מתרכזים כ-50 מפעלים, ביניהם ידועי שם בעולם: מפעל "זאו" ליינות מבעבעבים מסוג שמפניה "סטוליצ'ני", "מפעל הבירה בפודול", המפעל "זאו" לויטמינים, המפעל לתרופות "פארמאק".
תחבורה

פודיל מחובר למערכת המטרו של קייב באמצעות שלוש תחנות של הקו אובולונסקו-טרמקיבסקה:תחנת טאראס שבצ'נקו, תחנת הככר קונטרקט (קונטרקטובה פלאשצ'ה), וככר הדואר - (פושטובה פלאשצ'ה).
הרכבל של קייב מספקת הסעה בין פודיל לאזור העיר העילית של קייב (קייב העתיקה) והיא משמשת בדרך כלל את רוב התיירים. בעבר גם הנמל של קייב סיפק הסעות על הנהר דניפרו ובהמשך כלי השיט שימשו רק להסעות תיירים.
רחובות וככרות חשובים

מדרון אנדרייבסקי
המורד בוריצ'יב
ככר הדואר (פושטובה פלאשצ'ה)
ככר 'קונטרקט (קונטרקטובה פלאשצ'ה)
אתרים חשובים ואטרקציות תיירותיות

מנזר פלוריבסקי (בעבר - הקדושים פלורוס ולאורוס) או של העלייה - שייכת לפטריארכיה של מוסקבה
האונירבסיטה הלאומית של קייב - אקדמיית "פטרו מוהילה"
ביתו של איוואן מזפה
ביתו של פיוטר הגדול
מזרקת שמשון
גבעת הטירה (זמקובה הורה - Замкова Гора)
חצר האירוח - הוסטיני דביר
כנסיית פירוהושצ'ה
אתרים חשובים ואטרקציות תיירותיות > אתרי דת נוספים

כנסיית פוקרובסקה - קרוב למדרון אנדרייבסקי - בסגנון של בארוק אוקראיני
כנסיית ניקולאי -פריטיסקה - הבניין העתיק ביותר של פודיל
כנסיית הצלב הקדוש - בסגנון קלאסיציסטי
בית הכנסת הכוראלי בפודיל
כנסיית ודנסקה
אתרים שלא שרדו

בית העייריה הישנה של קייב
מנזר האחווה של קייב
כנסיית ניקולאי הטוב
כנסיית התחייה
כנסיית הקדושים בוריס והליב
כנסיית השליחים פטר ופאבל
כנסיית הקדושים קונסטנטין והלנה (באוקראינית:קסטיאנטין ואולנה)
הכנסייה היוונית קתרינה הקדושה
בית הכנסת הכוראלי הגדול
פטר הראשון, הדוכס הגדול של אולדנבורג

פטר הראשון, הדוכס הגדול של אולדנבורג (בגרמנית: Peter I. von Oldenburg;‏ 17 בינואר 1755 - 21 במאי 1829) היה דוכס אולדנבורג בין השנים 1823 - 1829, ובסוף שלטונו הפך לדוכס גדול.